หุ้นแห่งอนาคต จิ๋วแต่แจ๋ว จะเป็นหุ้นอะไรได้บ้าง
หุ้นแห่งอนาคต จิ๋วแต่แจ๋ว ได้แก่

- หุ้นปล่อยสินเชื่อสมัยใหม่
สำหรับโลกยุคใหม่ สิ่งที่ยังเป็นที่ต้องการของคนทุกคนก็คงหนีไม่พ้น “เงิน” การเข้าถึงแหล่งเงินจึงยังเป็นอะไรที่น่าจะมีต่อไปในอนาคต และสถาบันการเงินที่ต้องปล่อยกู้ก็จะยังคงอยู่ แต่อาจจะเปลี่ยนรูปแบบไป สำหรับการปล่อยกู้ยุค 4.0 นั้น จะเริ่มมีสิ่งที่เรียกว่า Peer-to-Peer Lending สินเชื่อออนไลน์ระหว่างบุคคลรูปแบบใหม่ โดยการปล่อยสินเชื่อลักษณะนี้จะต้องใช้เทคโนโลยี “จดจำใบหน้า” และจะมีการปล่อยสินเชื่อผ่านมือถือ ซึ่งต้องถือว่าเป็นเรื่องใหม่มาก ๆ

- หุ้นให้บริการข้อมูล Big Data
เมื่อการปล่อยสินเชื่อผ่านมือถือเฟื่องฟู จะทำให้ความต้องการในการวิเคราะห์ข้อมูล โดยเฉพาะประวัติการใช้จ่ายข้อมูลส่วนบุคคลทวีความสำคัญขึ้น และบางครั้งก็ต้องพึ่งพาธุรกิจที่บริหารจัดการวิเคราะห์ข้อมูล ซึ่งการปล่อยสินเชื่อผ่านมือถือไม่ต้องมีหน้าร้าน ไม่ต้องมีพนักงาน ทำให้ต้นทุนต่ำ ถ้ามันเกิดขึ้นจริงธุรกิจรองรับบริการเหล่านี้ต้องโตตามแน่นอน

- หุ้นขายไฟฟ้าแบบปลีก
มีการคาดการณ์ว่า อีกไม่กี่ปี “รถยนต์ไฟฟ้า” จะมาแทนที่รถยนต์ที่ใช้น้ำมันเป็นเชื้อเพลิง และแน่นอนที่สุดว่า หากมันเกิดขึ้นจะทำให้ความต้องการใช้พลังงานไฟฟ้าเพิ่มขึ้น และมันจะมากินซัพพลายของการใช้ไฟฟ้าตามครัวเรือน นั่นแหละคือโอกาสใหญ่ของหุ้นกลุ่มนี้ เพราะหากความต้องการใช้ไฟฟ้าสูงขึ้น จะทำให้ค่าไฟฟ้าอาจจะสูงขึ้นตาม ค่าน้ำมันที่เติมก็จะต้องเปลี่ยนเป็นค่าพลังงานไฟฟ้า และการติด “โซล่ารูฟ” บนหลังคาบ้านอาจเป็นเรื่องที่น่าสนใจ ซึ่งถ้าตามบ้านเรือนขายไฟฟ้าให้กับการไฟฟ้าแล้วไม่คุ้ม ก็ต้องอาศัยตัวกลางที่จะใช้เทคโนโลยี “บล็อกเชน” มาช่วยตรงจุดนี้ก็เป็นไปได้

- หุ้นผ่าตัดทางไกล
ว่าที่จริงกิจการกลุ่มนี้ก็ล้อไปกับสังคมผู้สูงอายุ หากแก่ตัวลงและอาจต้องเข้าโรงพยาบาลจนถึงขั้นต้องผ่าตัด การที่โรงพยาบาลใดก็ตามมีเทคโนโลยีผ่าตัดอย่างแม่นยำจากทางไกลผ่านสัญญาณ 5G จะช่วยให้การผ่าตัดเป็นเรื่องง่ายขึ้นมาก และถ้ามันเกิดขึ้นจริงกิจการที่เตรียมพร้อมไว้ล่วงหน้าย่อมได้เปรียบเป็นธรรมดา

- หุ้นเก็บหนี้
สังคมไทยเป็นสังคมที่เติบโตด้วยหนี้ ลองหันไปดูคนข้าง ๆ ใครบ้างที่ไม่มีหนี้สินเลย ต้องเรียกว่านับคนได้เลย แต่หนี้ก็มีหนี้ที่ไม่ก่อให้เกิดรายได้ จนกลายเป็นหนี้เสียเกิดขึ้น และนั่นทำให้ธุรกิจรับเก็บหนี้เฟื่องฟูในอนาคตอันใกล้
ความรู้ทางการเงิน